Börn | Meðganga og fæðing | mbl | 13.12.2019 | 13:00 Bannað að ganga með fleiri börn Kim Kardashian ásamt þremur börnum sínum , North , Saint og Chicago . Skjáskot / Twitter Raunveruleikaþáttastjarnan Kim Kardashian West segir að læknirinn hennar hafi bannað henni að ganga með fleiri börn eftir að sonur hennar og Kanye West , Saint , kom í heiminn . Saint er annað barn þeirra hjóna . Kardashian West gekk með hann og eldri dóttur sína North . Yngri tvö börnin komu í heiminn með aðstoð staðgöngumóður sem gekk með þau . Það var ekki mögulegt fyrir Kardashian West að ganga með þau þar sem læknirinn leyfði henni ekki að ganga með fleiri börn . Hún varð gríðarlega veik á fyrstu meðgöngunni og fékk meðgöngueitrun . Hennar fyrsta barn , North , kom í heiminn 6 vikum fyrir tímann þar sem hún var orðin svo veik . Í kjölfarið skilaði fylgjan sér ekki niður og er það lífshættulegt fyrir nýbakaðar mæður . Í kjölfar fyrstu meðgöngunnar glímdu þau við ófrjósemi og að lokum fóru þau í glasafrjógvun . Önnur meðgangan fór eins og sú fyrsta og þurfti Kardashian West að fara í fimm aðgerðir til að láta laga allan þann skaða sem hún varð fyrir á meðgöngunni og í fæðingunni . „ Ég spurði læknana mína hvort ég mætti ganga með eitt barn í viðbót og svör þeirra voru að þeir myndu ekki einu sinni koma fósturvísum fyrir í henni þar sem það myndi vera vitavert gáleysi af hálfu þeirra , “ sagði Kardashian West í myndbandi á Instagram . Þau áttu tvo fósturvísa eftir þegar Saint var kominn í heiminn og eignuðust tvö börn , Chicago og Psalm , með aðstoð tveggja staðgöngumæðra .